Diari Oficial de la Generalitat Valenciana


Sumari del DOGV 5860, del 30-09-2008 (2008/11284)

ACORD de 26 de setembre de 2008, del Consell, pel qual es declara la urgent ocupació dels béns i drets subjectes a un expedient d'expropiació forçosa, tramitat per la Diputació Provincial de València.
--------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5860

Data del DOGV
:   30-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11409


Data del document
:   26-09-2008

Organisme emissor
:   Conselleria de Presidència

Tipus de document
:   Acord

Descriptors 

:   * Beniatjar
    * expropiació
    * administració local

ACORD de 26 de setembre de 2008, del Consell, pel qual es declara la urgent ocupació dels béns i drets subjectes a un expedient d'expropiació forçosa, tramitat per la Diputació Provincial de València. [2008/11790]  
El Consell, en la reunió del dia 26 de setembre de 2008, va adoptar l'acord següent:  
La Diputació Provincial de València, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte: «Glorieta per a millores de la seguretat d'accés a Beniatjar des de la CV-615 (AC-487)».  
Esta declaració d'urgent ocupació es justifica per motius de seguretat viària, ja que els objectius concrets de l'actuació projectada consistixen en la construcció d'una glorieta el·líptica, que permetrà l'accés a la població de Beniatjar, i ordenar els distints moviments en condicions adequades de seguretat viària, ja que la intersecció actual no es troba canalitzada, i els moviments de gir es realitzen en un punt conflictiu a causa de la seua reduïda visibilitat. A això s'unix un elevat trànsit de vianants i de vehicles que travessa la intersecció, originat per la ubicació de la zona esportiva i la parada d'autobús.  
La relació de propietaris, béns i drets afectats per l'expedient va ser sotmesa a informació pública i notificada individualment als interessats, i es presentaren al·legacions que van ser resoltes per decrets del president de la Diputació Provincial de València.  
Consten l'aprovació del projecte d'obres, l'acta de replantejament i la retenció de crèdit.  
Per tot això, i de conformitat amb les facultats conferides pel Reial Decret 3318/1983, de 25 d'agost, d'acord amb els articles 29 i 50 de l'Estatut d'Autonomia de la Comunitat Valenciana, en relació amb l'article 21 i la disposició final segona de la Llei del Consell, i a proposta del conseller de Presidència, el Consell  
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per la Diputació Provincial de València per a l'execució del projecte: «Glorieta per a millores de la seguretat d'accés a Beniatjar des de la CV-615 (AC-487)».  
Relació de béns afectats  
FINCA: 1  
CULTIU: OLIVERES SECÀ  
POLÍGON: 2 PARCEL·LA: 502  
TERME MUNICIPAL: BENIATJAR  
PROPIETARI: SALVADOR CASTRO GÓMEZ  
ADREÇA: MESTRE BALLESTER, 47 - 46636 BENIATJAR  
SUPERFÍCIE AFECTADA: EXPROPIABLE: 183 m².  
FINCA: 2  
CULTIU: OLIVERES SECÀ  
POLÍGON: 2 PARCEL·LA: 501  
TERME MUNICIPAL: BENIATJAR  
PROPIETÀRIA: REMEDIOS MIÑANA GÓMEZ  
ADREÇA: MESTRE BALLESTER, 6 - 46224 BENIATJAR   
SUPERFÍCIE AFECTADA: EXPROPIABLE: 128 m².  
FINCA: 3  
REFERÈNCIA CADASTRAL: 42317 01  
TERME MUNICIPAL: BENIATJAR  
PROPIETARI: AJUNTAMENT DE BENIATJAR  
ADREÇA: SANT ROC, 19 - 46237 BENIATJAR  
SUPERFÍCIE AFECTADA: EXPROPIABLE: 210 m².  
FINCA: 4  
REFERÈNCIA CADASTRAL: 42977 04  
TERME MUNICIPAL: BENIATJAR  
PROPIETÀRIA: JOAQUINA CALATAYUD CORTELL  
ADREÇA: MESTRE BALLESTER, 25 - 46334 BENIATJAR  
SUPERFÍCIE AFECTADA: EXPROPIABLE: 142 m².  
FINCA: 5  
REFERÈNCIA CADASTRAL: 42190 05  
TERME MUNICIPAL: BENIATJAR  
PROPIETÀRIA: MARÍA SALOMÉ CORTELL OLTRA  
ADREÇA: ROSARI, 5 - 46905 BENIATJAR  
SUPERFÍCIE AFECTADA: EXPROPIABLE: 102 m².  
FINCA: 6  
CULTIU: AMETLERS SECÀ  
POLÍGON: 2 PARCEL·LA: 273  
TERME MUNICIPAL: BENIATJAR  
PROPIETÀRIA: MARÍA SALOMÉ CORTELL OLTRA  
ADREÇA: ROSARI, 5 - 46347 BENIATJAR  
SUPERFÍCIE AFECTADA: EXPROPIABLE: 385 m².  
FINCA: 7  
REFERÈNCIA CADASTRAL: 42582 03  
TERME MUNICIPAL: BENIATJAR  
PROPIETARI: JOAQUÍN PEÑALBA PLA  
ADREÇA: SANT ROC, 21 -46538 BENIATJAR  
SUPERFÍCIE AFECTADA: EXPROPIABLE: 78 m².  
FINCA: 8  
REFERÈNCIA CADASTRAL: 42272 02  
TERME MUNICIPAL: BENIATJAR  
PROPIETÀRIA: IBERDROLA  
ADREÇA: ISABEL LA CATÒLICA, 12 - 46625 VALÈNCIA  
SUPERFÍCIE AFECTADA: EXPROPIABLE: 19 m².  
El present acord es publicarà en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè els interessats, una vegada publicada la relació i fins al moment de l'alçament de l'acta prèvia, puguen formular per escrit, davant de la corporació expropiadora, al·legacions només a l'efecte d'esmenar possibles errors que s'hagen produït en assenyalar els béns afectats per la urgent ocupació.  
Este acord posa fi a la via administrativa en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Els interessats podran interposar contra este els recursos següents:  
a) Recurs potestatiu de reposició davant del Consell, en el termini d'un mes comptat a partir de l'endemà de la publicació del present acord en el Diari Oficial de la Comunitat Valenciana. Contra la desestimació expressa del recurs potestatiu de reposició podrà interposar-se en el termini de dos mesos, o, si és el cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició no es podrà interposar recurs contenciós administratiu fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que establixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació d'este acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí que els interessats puguen exercir qualsevol altra via que estimen oportuna.  
València, 26 de setembre de 2008  
El vicepresident primer i secretari del Consell,  
VICENTE RAMBLA MOMPLET